ક્લિફિન ફ્રાંસિસ દક્ષિણ ભારતમાં તેમના ઘરમાં બેઠા હતા ત્યારે એમના એક દોસ્તે એમને વિશ્વ કપમાં જવા અંગે પૂછ્યું.

તેમણે જવાબ આપ્યો, "હાં બિલકુલ, હું આ રોમાંચ માણવા રશિયા જવાનું પસંદ કરીશ."

એ ઑગસ્ટનો સમય હતો અને કેરળમાં બેઠેલા ફ્રાન્સીસને ખબર પણ નહોતી કે તેઓ કઈ રીતે રશિયા જવા માટે હવાઈ મુસાફરીનાં નાણાં એકઠાં કરશે. 

તેઓ ગણિતના શિક્ષક છે અને પ્રતિદિન 2,700 રૂપિયા કમાય છે. 

મુસાફરી માટે સૌથી સસ્તો માર્ગ કયો?

ક્લિફિન કહે છે, "મને ખબર હતી કે મારી પાસે રશિયા જવા માટે અને ત્યાં જઈને એક મહિના સુધી રોકાવા માટે પૈસા નહોતા." 

"તો પછી મુસાફરી માટેનો સૌથી સસ્તો માર્ગ કયો? સવાલ થતાં જ જવાબ નજરે ચઢ્યો તે હતો સાઇકલ દ્વારા મુસાફરી."

ક્લિફિનના મિત્રોને તેમના પર વિશ્વાસ નહોતો થતો, પણ તેઓ સાઇકલ પર જવા માટે મક્કમ હતા.

23 ફેબ્રુઆરીએ તેમણે આ મુશ્કેલ છતાં રોમાંચક મુસાફરી શરૂ કરી. તેઓ હવાઈ મુસાફરી કરી દુબઈ અને ત્યાંથી દરિયાઈ માર્ગે ઈરાન ગયા, ત્યાંથી તેઓ સાઇકલ પર સવાર થઈને નીકળ્યા.

તમે આ વાંચ્યું કે નહીં?

રશિયાની રાજધાની 4,200 કિલોમીટર દૂર હતી અને આ અંતર તેઓ સાઇકલથી કાપવાના હતા. 

જોકે, તેમને આનંદ હતો કે આટલી મહેનત કર્યા બાદ તેઓ ફૂટબૉલર મેસીને મળી શકશે.

ક્લિફિન કહે છે, "મને સાઇકલ ચલાવવી ખૂબ ગમે છે અને ફૂટબૉલ મારું ઝનૂન છે. આ યાત્રાએ મારા બે ઝનૂન એક કરી દીધાં."

પાકિસ્તાનનો રસ્તો છોડ્યો

તેમણે પહેલાં પાકિસ્તાન થઈને જવાનું વિચાર્યું હતું પણ ભારત સાથેનાં સબંધોમાં તણાવને જોતાં તેમણે આ વિચાર પડતો મૂક્યો હતો.

તેમણે કહ્યું, "આયોજનમાં કરેલા ફેરફારને કારણે મારો ખર્ચ વધી ગયો." 

"હું મારી સાઇકલ દુબઈ લઈ શકતો નહોતો એટલે ત્યાંથી નવી જ ખરીદવી પડી જે મને 47 હજાર રૂપિયામાં પડી."

"લાંબા અંતરની મુસાફરી માટે આ ઉત્તમ સાઇકલ નહોતી પણ મારી પાસે અન્ય વિકલ્પ ન હતો."

પણ જ્યારે તેઓ ઈરાનના બંદર અબ્બાસ ખાતે 11 માર્ચે પહોંચ્યા ત્યારે તેઓ આ ખર્ચની વાત જાણે કે ભૂલી જ ગયા.

તેમણે જણાવ્યું, "આ વિશ્વનો ખૂબ જ સુંદર દેશ છે અને અહીંના લોકોએ મને સારી રીતે આવકાર આપ્યો હતો." 

"મેં આ દેશમાં 45 દિવસો ગાળ્યા પણ હોટલમાં માત્ર બે દિવસ જ રહ્યો."

તેમની પાસે ખર્ચ કરવા માટે દિવસ દીઠ ફક્ત 680 રૂપિયા હતા પણ તેમને ઈરાનના લોકોએ પોતાને ત્યાં રહેવા દીધા અને જમાડ્યા.

તેમણે જણાવ્યું, "મારો ઈરાન અંગેનો ખ્યાલ બદલાઈ ચૂક્યો હતો. મને થયું કે સ્થાનિક રાજનીતિના આધારે આપણે એ દેશ અંગે... \n\nમને ઉપરના લેખ માટે સારું શીર્ષક આપો.
ફૂટબૉલ સ્ટાર મેસીને મળવા સાઇકલ પર ભારતથી રશિયા પહોંચ્યો ચાહક